Deg ayen yerzan aseqdec n tutlayt, nufa-d belli Akli Kebaili yefka azal ameqqran i wawal, yesɛa tazmert n tira, xas akken yessemres awalen ireṭṭalen, lamaɛna yeḥrez tutlayt-is, ay-agi yefka-aɣ-d tamawt, ad d-nini d akken aɣanib n tutlayt i yessexdem, yerna-d cbaḥa ama i yimeslayen-is, ama i tmacahut. Ad d-nefk ihi kra n yimedyaten seg tugniwin n uɣanib i yesseqdec:  Allus: yella-d s waṭas ladɣa deg unammal n wakud (yiwen n wass) anda anallas yekkat ad dyessebgen d akken ineḍruyen n tmacahut ḍran-d deg yiwen n wakud ur iban ara melmi-t.